open-index/open-wikipedia-markdown huggingface dataset:
Dirke

**Dirke** (vanakreeka Δίρκη) on vanakreeka mütoloogias esinenud Teeba kuninganna ja Lykose abikaasa.

Dirke on oma nime saanud Teebast läbi voolanud jõelt. Ta omab kreeka mütoloogias lisaks inimrollile ka pooljumalikku (nümfi) rolli. Tema isa oli (Euripidese järgi) jõejumal Acheloos.

## Elulugu
Olles Lykose abikaasa, tõusis Dirke koos oma abikaasaga riigi tippu, kui too Labdakose surma järel Teeba etteotsa tõusis. Oma eluajal jumaldas ta teistest jumalatest rohkem veinijumal Dionysost.

Mütoloogias kerkis Dirke esile pärast seda, kui Lykos sundis Teebasse naasma (Zeusist rasedaks jäämise tõttu) Sikyonisse pagenud Antiope. Valitsejapaar kohtles Antiopet julmalt ja ta veetis aastaid Teeba vangipõlves. Eriti kiuslikuna on iseloomustatud Dirket, seda tõenäoliselt kahtlusest, et Lykos magas Antiopega, millele mõned allikad viitavad.

Pärast aastaid kannatamist põgenes Antiope pimedast vangikongist, kuhu Dirke ta oli visanud, Kithaironisse. Sealt edasi on Dirke elust mitu versiooni: ühe järgi tuli ka Dirke Kithaironisse Dionysose festivalile, kus nägi põgenenud vangi. Ta käskis kahel karjusel, Amphionil ja Zethosel, vang kinni võtta ja härja sarvede külge siduda. Karjused oleks seda teinud, kuid nende kasuisa tundis Antiope ära ja ütles poistele, et tegemist on nende emaga. Teise versiooni järgi otsustasid karjused pärast oma ema Antiopega kohtumist Teeba üle võtta ja nad said Dirke kätte alles pärast linna vallutamist.

Mõlemal juhul hukkus Dirke samamoodi: Amphion ja Zethos sidusid Dirke juukseid pidi taltsutamata härja sarvede otsa ja härg loopis teda ringi, kuni naine suri. Tegemist oli kaksikute kättemaksuga ema väärkohtlemise eest. Tema sodiks loobitud keha visati allikasse, mis jäi kandma tema nime.

## Kunstis
Dirke on vanakreeka mütoloogiast eriti tuntud oma surmajutustuse tõttu. Mitmed autorid on valmistanud loost inspireeritud maale, freskosid ja skulptuure.

Fail:Farnese Bull MAN Napoli Inv6002 n01.jpg|Farnese härg. Skulptuurigrupp Napoli arheoloogiamuuseumis
Fail:Wall painting - punishment of Dirke - Pompeii (VII 4 56) - Napoli MAN 9042 - 01.jpg|Pompei fresko
Fail:Akrasos, emissione monetale con punizione di dirce, 193-211 ca.JPG|Dirke surm Agrigento iidsel mündil
Fail:Siemiradzki Christian Dirce.jpg|Henryk Siemiradzki maal "Kristlik Dirke", mis tõi Dirke surma Rooma keiser Nero aega.
Fail:GOC London Public Art 2 012 The Death of Dirce (30998832987).jpg|"The Death of Dirce" (Dirke surm), Londonis, valmis 1906
Fail:Altes Museum - Vorderseite einer Aschenkiste, Schleifung der Dirke.jpg|Etruski tuhakast (kuni 2. sajand eKr, Altes Museum)
Fail:Zethus en Amphion binden Dirce aan de horens van een wilde stier, RP-P-BI-6143.jpg|Richard Collini teos (1675–1680)
Fail:Zetoyanfion.jpg|Fresko Vetti majas, Pompei


## Vaata ka
* Sidero, kelle lugu sarnaneb Dirke loole

## Viited
Earl Sweatshirt

**Thebe Neruda Kgositsile** (esinejanimega **Earl Sweatshirt**; sündinud 24. veebruar 1994) on Lõuna-Aafrika päritolu Ameerika räppar ja plaadiprodutsent. Kui Kgositsile 2008. aastal räppima hakkas oli ta algselt tuntud varjunime all **Sly Tendencies**, kuid ta muutis oma nime ära, kui Tyler, the Creator kutsus ta 2009. aasta lõpus oma alternatiivsesse hiphopi kollektiivi Odd Future. Ta on Lõuna-Aafrika poliitilise poeedi Keorapetse Kgositsile poeg.

## Diskograafia

### Albumid

* "Doris" (2013)
* "I Don't Like Shit, I Don't Go Outside" (2015)
* "Some Rap Songs" (2018)
* "Sick!" (2022)
* "Live Laugh Love" (2025)

### EP-d

* "Solace" (2015)
* "Feet of Clay" (2019)

### Singlid

* "Chum" (2012)
* "Whoa" (koos Tyler, the Creatoriga) (2013)
* "Hive" (koos Casey Veggies ja Vince Staplesiga) (2013)
* "45" (2014)
* "Quest/Power" (2015)
* "Grief" (2015)
* "Wind In My Sails" (2016)
* "Balance" (koos Knxwledge'ga) (2016)
* "Nowhere2go" (2018)
* "The Mint" (koos Navy Blue'ga) (2018)
* "Farm" (koos Stoney Willis'ga) (2019)
* "East" (2019)
* "Whole World" (koos Maxoga) (2020)
* "2010" (2021)
* "Tabula Rasa" (koos Armand Hammeriga) (2021)
* "Making the Band (Danity Kane)" (2023)
* "Sentry" (koos The Alchemisti ja MIKE'ga) (2023)
* "The Caliphate" (koos The Alchemisti ja Vince Staplesiga) (2023)
Chapala järv

**Chapala järv** (hispaania keeles *Lago de Chapala*) on Mehhiko suurim mageveejärv alates Texcoco järve kuivamisest 17. sajandi alguses.

See asub Jalisco ja Michoacáni osariikides. Järve pindala on 1112 km², millest 86% asub Jalisco territooriumil.

Chapala järv on Guadalajara suurlinnapiirkonna peamine joogiveeallikas, varustades linna umbes 60% ulatuses vajamineva veega. Veebruaris 2009 kuulutati Chapala järv Ramsari alaks.

## Viited
David Corenswet

**David Packard Corenswet** (sündinud 8. juulil 1993)  on Ameerika näitleja. Pärast Juilliardi ülikooli lõpetamist 2016. aastal hakkas ta näitlema telesarjades, näiteks "Kaardimajas", Netflixi sarjades "The Politician" (2019–2020) ja "Hollywood" (2020). 2022. aastal mängis ta filmides "Look Both Ways" ja "Pearl" ning HBO minisarjas "We Own This City". Tema suurimaks rolliks on olnud nimikangelase kehastamine James Gunni DC universumi filmis "Superman" (2025). 

## Isiklikku
2023. aasta märtsis abiellus Corenswet Julia Warneriga.  Neil sündis 2024. aastal tütar. 

## Viited
Burj Rāyiz

**Burj Rāyiz** (araabia برج رايز; inglise keeles *The Rise Tower*) on kavandatav üüratukõrge pilvelõhkuja, mida oldakse valmis tarindama Saudi Araabia pealinna Ar-Riyāḑi. Idee järgi kõrguks see vähemalt 2 km üle maapinna. Ehitisest saaks visionääride kavandatava megaprojekti raames keskne maamärk futuristlikkus linnakus *The North Pole*.

## Vaata ka
*Abrāj al-Bayt
*Burj Khalīfah
*Burj Jiddah
*The Line

## Viited
Yuxarı Baş

**Yuxarı Baş** on linnaosa Şəki linnas Aserbaidžaanis. See on vanalinna vanim ja väärtuslikem osa, mis kuulub 1958. aastal loodud Yuxarı Başi riikliku ajaloo- ja arhitektuurikaitseala koosseisu. Tegemist on ühe esimese säärase kaitsealaga Aserbaidžaanis, mis hõlmab lisaks arhitektuurimälestistele ka piirkonna ajaloolist tänavavõrku, loodusmaastikku ja kultuurilist keskkonda.

See paikneb mäenõlval Kişi jõe orus ning kujunes sajandite jooksul välja tänu linna soodsale asukohale siiditee ääres.

Yuxarı Başis asuvad mitmed olulised ajaloolised hooned ja rajatised, sealhulgas Şəki khaanipalee, karavanseraid, traditsioonilised elamud, mošeed, käsitööliste töökojad ja munakiviteed.

Piirkonnale on iseloomulik traditsiooniline arhitektuur: kivimüürid, puidust rõdud, värvilised klaasaknad ja rikkalikult kaunistatud fassaadid.

Tänu oma autentsusele ja ajaloolisele väärtusele kanti Yuxarı Baş koos khaanipaleega 2019. aastal UNESCO maailmapärandi nimistusse.

## Vaatamisväärsusi
* Şəki khaanipalee – 18. sajandil rajatud khaanide suveresidents, mis on tuntud oma rikkalike seinamaalingute, puidust nikerduste ja värvilise klaasmosaiigi (şəbəkə) poolest; üks Aserbaidžaani silmapaistvamaid ilmaliku arhitektuuri näiteid.
* Karavanseraid – ajalooline kaubateeliste ööbimiskoht, mille kompleksid pärinevad 18.–19. sajandist; säilinud on kaks suurt karavanseraid, mida iseloomustavad suletud sisehoov, võlvkäigud ja kivist kaubaruumihooned.
* Ajaloolised elumajad – traditsioonilised Şəki elamud, mis esindavad kohaliku käsitöö ja ehituskunsti parimaid näiteid; iseloomulikud on puidust rõdud, klaasvitraažaknad ja rikkalik ornamentika.
* Gileili mošee – üks vanemaid mošeesid piirkonnas, mille arhitektuur ühendab islami ja kohalikke ehitustavasid; mošee kõrval asub ka koolihoone (medrese) varemed.
* Ömər Əfəndi mošee – 1814. aastal rajatud mošee, millel on kõrge kiviminarett ja puidust kaunistustega interjöör; esindab 19. sajandi Šəki islami arhitektuuri ning paikneb ajaloolise linnaosa südames.

## Viited
Teyana Taylor

**Teyana Me Shay Jacqueli Taylor** (sündinud 10. detsember 1990) on Ameerika laulja, laulukirjutaja, näitleja, modell, tantsija, koreograaf ja muusikavideo režissöör. Pärast Beyoncé 2006. aasta singli "Ring the Alarm" muusikavideole koreograafia tegemist sõlmis ta plaadilepingu Neptunesi firmaga Star Trak Entertainmentiga. Enne oma debüütsingli "Google Me" ilmumist 2008. aastal tegi Taylor kaasa MTV saates "My Super Sweet 16". Laiema tähelepanu pälvis ta 2010. aastal, kui andis taustavokaalid Kanye Westi lugudele "Dark Fantasy" ja "Hell of a Life", mis ilmusid Westi albumil "My Beautiful Dark Twisted Fantasy*"*. Kaks aastat hiljem lahkus ta Star Traki plaadifirmast ning liitus Kanye Westi GOOD Music plaadifirmaga.

Ta tegi kaasa GOOD Music'i kogumikalbumil "Cruel Summer" (2012), mis jõudis Billboard 200 edetabelis teisele kohale. Tema debüütalbum „VII” (2014) sai positiivset tagasisidet ning jõudis Billboard 200 edetabelis 20 parima hulka nagu ka tema teine  album „K.T.S.E.” (2018), millel olev laul "Gonna Love Me" sai Ameerika Fonogrammitootjate Liidu poolt plaatina-staatuse. Taylori kolmas album "The Album" (2020) jõudis Billboardi edetabelis esikümnesse.

## Diskograafia

### Albumid

* "VII" (2014)
* "K.T.S.E." (2018)
* "The Album" (2020)
* "Escape Room" (2025)

### Singlid

* "Google Me" (2008)
* "Maybe" (koos Yo Gotti ja Pusha T'ga) (2014)
* "Do Not Disturb" (koos Chris Browniga) (2014)
* "Gonna Love Me" (2018)
* "Issues / Hold On" (2019)
* "How You Want It?" (koos King Combsiga) (2019)
* "Morning" (koos Kehlaniga) (2019)
* "We Got Love" (2019)
* "Made It" (2020)
* "Wake Up Love" (koos Imaniga) (2020)

## Viited
Trafalgari neem

**Trafalgari neem** on neem Hispaanias Pürenee poolsaare lõunaosas, Atlandi ookeani rannikul Gibraltari väina lähedal.

Aastal 1805 toimus selle neeme lähedal ajalooline Trafalgari lahing, milles Suurbritannia laevastik admiral Horatio Nelsoni juhtimisel alistas Prantsuse-Hispaania ühendväed.
2009. aasta NHL-i draft

**2009. aasta NHL-i draft** oli 47. NHL-i draft. See toimus 26.–27. juunil 2009 Montréalis Bell Centreis.

Esimesed kolm valikut olid John Tavares (kelle valis New York Islanders), Victor Hedman (kelle valis Tampa Bay Lightning) ja Matt Duchene (kelle valis Colorado Avalanche).

## 1. voor

## Viited
Gaza kubernerkond

**Gaza kubernerkond** (araabia keeles محافظة غزة, *muḩāfaz̧at Ghazzah*; ka *Assa kubernerkond*) on üks 16-st Palestiina kubernerkonnast. See asub Gaza sektori keskosas. Juriidiliselt kuulub Gaza Palestiinale, kuid tegelikkuses on see suuremas osas äärmusrühmituse Ḩamās kontrolli all. Väiksemat osa, õhuruumi, piiri Iisraeliga ja merealasid kontrollib Iisrael. Palestiina statistikaameti andmetel elas aastal 2006 Gaza kubernerkonnas 505 700 inimest. 2006. aasta parlamendivalimistel võitis kõik Gaza kubernerkonna kohad Ḩamās. Aastal 2017 elas kubernerkonnas 652 597 inimest.

Kubernerkonda kuulub üks linn, kolm väiksemat asulat ja mitu põgenikelaagrit.

## Vaata ka
* Gaza provints

## Viited
Pervomaisk (Mõkolajivi oblast)

**Pervomaisk** (ukraina keeles Первомайськ) on linn Ukrainas Mõkolajivi oblastis, Pervomaiski rajooni keskus.
Linn asub Lõuna-Bugi ääres.

Pervomaisk moodustati 1919. aastal Holta (Голта), Bohopili (Богопіль) ja Olviopoli (Ольвіополь) asula liitmise teel.

## Viited
Teaduse teedelt

"**Teaduse teedelt**" oli kirjastuses Eesti Riiklik Kirjastus aastail 1960–1968 välja antud populaarteaduslike raamatute sari. Kokku ilmus sarjas 22 köidet.

## Sarjas ilmunud raamatud

* Üksvärav, Raoul. *Turvas*. Tallinn : Eesti Riiklik Kirjastus, 1960. 152 lk.
* Tõllassepp, August. *Meteoroloogia kõigile*. Tallinn : Eesti Riiklik Kirjastus, 1960. 292 lk.
* Alschner, Gerolf. *Loomade ränded*. Tallinn : Eesti Riiklik Kirjastus, 1960. 304 lk.
* Agur, Ustus. *Mõtlevad masinad. Elektronarvutusmasina tänapäev ja tulevik*. Tallinn : Eesti Riiklik Kirjastus, 1961. 183 lk.
* Šternfeld, Ario. *Tehiskaaslased*. Tallinn : Eesti Riiklik Kirjastus, 1961. 443 lk.
* Bauer, Hans. *Seiklusrikas süvameri*. Tallinn : Eesti Riiklik Kirjastus, 1961. 202 lk.
* Plavilštšikov, Nikolai. *Homunkulus. Jutustusi bioloogia ajaloost.* Tallinn : Eesti Riiklik Kirjastus, 1961. 511 lk.
* Infeld, Leopold ja Einstein, Albert. *Füüsika evolutsioon* *: ideede arenemine algmõistetest kuni relatiivsusteooriani ja kvantide teooriani*. Tallinn : Eesti Riiklik Kirjastus, 1962. 234 lk.
* Peierls, Rudolf. *Looduse seadused*. Tallinn : Eesti Riiklik Kirjastus, 1962. 344 lk.
* Studitski, Aleksandr. *Elavad piisad*. Tallinn : Eesti Riiklik Kirjastus, 1962. 280 lk.
* Õiglane, Harry. *Mikromaailma sügavusse*. Tallinn : Eesti Riiklik Kirjastus, 1963. 340 lk.
* Tõnisson, Evald ja Selirand, Jüri. *Läbi aastatuhandete*. Tallinn : Eesti Riiklik Kirjastus, 1963. 244 lk.
* Järvekülg, Arvi ja Veldre, Ivar. *Elu läänemeres*. Tallinn : Eesti Riiklik Kirjastus, 1963. 352 lk.
* Antrušin, Aleksei. *Ammendamatu aatom*. Tallinn : Eesti Riiklik Kirjastus, 1963. 343 lk.
* Shapley, Harlow. *Tähtedest ja inimestest*. *Inimese reageerimine paisuvale universumile*. Tallinn : Eesti Riiklik Kirjastus, 1964. 140 lk.
* Ramul, Konstantin. *Loomapsühholoogia*. Tallinn : Eesti Riiklik Kirjastus, 1964. 204 lk.
* Oparin, Aleksandr. *Elu, selle loomus, tekkimine ja arenemine*. Tallinn : Eesti Riiklik Kirjastus, 1964. 208 lk.
* Õiglane, Harry. *Vestlus relatiivsusteooriast*. Tallinn : Eesti Riiklik Kirjastus, 1965. 328 lk.
* Vassiljev, Leonid*. Telepaatiast*. Tallinn : Eesti Riiklik Kirjastus, 1966. 138 lk.
* Tillemann, Harald. *Inimene loob kivi*. Tallinn : Eesti Riiklik Kirjastus, 1966. 264 lk.
* Veismann, Uno. *Tähed ja tehnika*. Tallinn : Eesti Riiklik Kirjastus, 1968. 240 lk.
* Griffin, Donald R. *Kaja inimeste ja loomade elus*. Tallinn : Eesti Riiklik Kirjastus, 1968. 116 lk.

## Sarjast välja jäänud raamat
Algselt sarja koosseisus ilmuma pidanud 1 raamat ilmus siiski eraldi:

* Šeinman, Mihhail. *Paavstlus*. Tallinn : Eesti Riiklik Kirjastus, 1963. 180 lk.

## Viited


## Välislingid

* sari Teaduse teedelt Ester e-kataloogis
* sari Teaduse teedelt Raamatukoi kodulehel
Sombr

**Shane Michael Boose** (sündinud 5. juuli 2005), esinejanimega **Sombr**, on Ameerika laulja, laulukirjutaja ja plaadiprodutsent. Tema debüütsingel "Nothing Left to Say" ilmus 2021. aastal ja esimene EP "In Another Life" ilmus 2023. aastal.

2025. aastal kogus Sombr sotsiaalmeediakeskkonnas TikTok populaarsust oma singlitega "Back to Friends" ja "Undressed", millest said tema läbimurdehitid. Mõlemad lood jõudsid ka Billboard Hot 100 edetabelis 40 parima hulka. Ka teistes riikides on mõlemad laulud saavutanud märkimisväärset edu, sealhulgas Austraalias, Iirimaal, Uus-Meremaal, Norras, Rootsis ja Ühendkuningriigis. Tema debüütalbum "I Barely Know Her", millel on ka lood  "Back to Friends" ja "Undressed", ilmus 22. augustil 2025.

## Diskograafia

### Albumid

* "I Barely Know Her" (2025)

### EP-d

* "In Another Life" (2023)

### Singlid

* "Nothing Left to Say" (2021)
* "Fine" (2022)
* "Through It All" (2022)
* "Caroline" (2022)
* "Willow" (2022)
* "Weak" (2023)
* "Alibi" (2023)
* "Never Find You" (2023)
* "Silhouette" (2023)
* "My House Is Warm" (2023)
* "Would've Been You" (2023)
* "I Don't Know You Anymore" (2023)
* "In Your Arms" (2024)
* "I'll Remember Tonight" (2024)
* "Savior" (2024)
* "Perfume" (2024)
* "Do I Ever Cross Your Mind" (2024)

* "Makes Me Want You" (2024)
* "Back to Friends" (2024)
* "All I Ever Asked" (koos Rachel Chinouririga) (2025)
* "Undressed" (2025)
* "We Never Dated" (2025)
* "12 to 12" (2025)

## Viited
Tantsuhaigur

**Tantsuhaigur** (*Egretta rufescens*) on haigurlaste sugukonda kuuluv linnuliik.

## Välimus
Tantsuhaigur on 66–81 cm pikk. Tiibade siruulatus on 117 cm. Kaalub 700–850 g. Isaslind on suurem kui emaslind.

Tantsuhaigrul on kaks värvusvormi. Tumedate lindude pea ja kael on pruunid ning selg, tiivad, saba ja kõht on sinakashallid. Heledate lindude sulestik on üleni valge. Nokaots on tume, nokatüvik on roosa. Silmad on kollased. Jalad on sinakasmustad või mustad.

Texases on valgeid tantsuhaigruid 5–12%, Lõuna-Floridas 15–20%, Kuubal 50% ja Bahamal 90%. Tumedatel lindudel on mõnikord valgeid laike, tavaliselt lennusuled. Ei ole teada, et valgel värvusvormil esineks tumedate laikudega isendeid.

Tumeda vormi noorlinnud on hallikaspruunid, alapool on heledam. Nokk on must või pruun, nokatüvik on heledam. Heleda värvusvormi noorlinnud on üleni valged.

## Alamliigid ja levik
Liigil on kaks alamliiki:
**E. g. dickeyi* (van Rossem, 1926) – Baja California osariigis
**E. g. rufescens* (Gmelin, 1789) – USA lõunaosas, Lääne-India saarestikus ja Mehhikos

Tantsuhaigruid võib tavaliselt kohata rannikul madalas vees. Sisemaal käivad nad harva. Pesitsevad saartel ja mangroovides.

## Toitumine
Toituvad peamiselt väikestest kaladest, kuid ka konnadest, kullestest ja koorikloomadest.

Toituvad üksi. Kõnnivad kiiresti või jooksevad saaklooma järel.

## Pesitsemine
Pesitsevad kolooniates koos teiste haigurlaste, iibislaste ja kormoranlastega. Pesa võib asuda puu otsas või maapinnal. Pesa on ehitatud okstest ja vooderdatud rohuga.

Floridas pesitsevad veebruarist aprillini, Texases märtsist juunini, Mehhikos suvel. Kurnas on 2–4 rohekassinist muna mõõtmetega 46,5–55,6 × 34,6–41,7 mm. Haudeperiood kestab 26 päeva. Pojad saavad lennuvõimeliseks 45 päeva vanuselt.

## Looduslikud vaenlased
Tantsuhaigru mune ja poegi söövad pesukarud, koiotid, varesed, händturpialid ja kotkad.

## Viited

## Välislingid
Reopalu sild

**Reopalu sild** on sild Pärnu–Rakvere–Sõmeru tee Paide lähedal Paide ja Türi vahel.

## Vaata ka

*Reopalu jalgtee sild 

## Välislingid
*Ajalooline foto, ajapaik.ee
Sukeldatud tunnel

**Sukeldatud tunnel** on sektsioonidest koosnev merealune tunnel, sektsioonid ujutatakse tunneli lõppu, sukeldatakse ja ühendatakse tunneliga. Sektsioonid võivad olla terasest või raudbetoonist.

Kõige sügavam sukeldatud tunnel on Marmaray tunnel Bosporuse väina all, mis on 60 meetri sügavusel, kuid selle sukeldatud osa pikkus on ainult 1,4 km. Kõige pikem sukeldatud tunnel on ehitatav 18 km pikkune Fehmarni väina tunnel, mis on 40 m sügavusel. Ka Hongkongi-Zhuhai-Macau silla ja Sundi silla koosseisus on *sukeldatud tunnel*.

## Vaata ka
* Tunnel
* Vees hõljuv torutunnel

## Viited
Offset

**Kiari Kendrell Cephus** (sündinud 14. detsember 1991), esinejanimega **Offset**, on Ameerika räppar. Ta sai tuntuks  räppides Atlantast pärit hiphopansamblis Migos. Bänd moodustati 2008. aastal koos teiste räpparite Quavo ja Takeoffiga. Ansambel andis välja neli edukat albumit – "Yung Rich Nation" (2015), "Culture" (2017), "Culture II" (2018) ja "Culture III" (2021). Hiphop-trio läks 2023. aastal laiali.

## Diskograafia

### Albumid

* "Father of 4" (2019)
* "Set It Off" (2023)
* "Kiari" (2025)

### EP-d

* "$uave" (2017)
* "Culture III (Offset's Way)" (2021)

### Singlid

* "Alive" (koos Lil Joni ja 2 Chainziga) (2018)
* "Ric Flair Drip" (koos Metro Boominiga) (2018)
* "Red Room" (2019)
* "Power Moves" (koos Lost Godiga) (2019)
* "Clout" (koos Cardi B'ga) (2019)
* "Soakin Wet" (koos Quality Controli ja Marloga) (2019)
* "Up the Smoke" (koos Stunna 4 Vegasega) (2019)
* "Shoot My Shot" (2021)
* "Como Tu (Dirty)" (koos Chesca ja De La Ghettoga) (2021)
* "New to You" (koos Calvin Harrise, Normani ja Tinashega) (2022)
* "Big 14" (koos Trippie Reddi ja Moneybagg Yo'ga) (2022)
* "54321" (2022)
* "Code" (koos Moneybagg Yo'ga) (2022)
* "2 Live" (koos Hit-Boy'ga) (2023)
* "Jealousy" (koos Cardi B'ga) (2023)
* "Fan" (2023)
* "Worth It" (koos Don Toliveriga) (2023)
* "Say My Grace" (koos Travis Scottiga) (2023)
* "Style Rare" (koos Gunna'ga) (2024)
* "Swing My Way" (2024)
* "Ten" (2025)
* "Bodies" (koos JID'ga) (2025)
* "Professional" (2025)
Martti Niskala

**Martti Alfred Niskala** (27. jaanuar 1911 Haukipudas, Oulu lään – 4. november 1984) oli Soome minister ja Soome Riikliku Ehitusnõukogu peadirektor. Ta lõpetas aastal 1935 kõrgkooli diplomeeritud insenerina.

Ta töötas Pohjolan Voima Oy töödejuhatajana (1945–1950), Typpi Oy ehitusjuhina (1950–1952), Neste Oy ehitusjuhina kahel korral (1951–1953 ja 1957–1961) ning Ühendatud Paberivabrikute Kaipola tehase ehitusjuhina (1952–1954). Aastatel 1961–1976 oli ta Soome Riikliku Avalike Tööde Nõukogu peadirektor.

Aastatel 1957–1961 oli ta Maapiirkondade Keskse Ehitusameti tegevdirektor.

Ta oli 18. detsembrist 1963 kuni 12. septembrini 1964 Soome Transpordi- ja avalike tööde minister (Reino Lehto valitsuses). Teistkordselt oli ta Soome Transpordiminister 14. maist 1970 kuni 15. juulini Teuvo Aura esimeses valitsuses.
Sambapühak

**Sambapühak** ehk **stüliit** (kreeka στυλίτης *stylitēs* sõnast στῦλος *stȳlos* 'sammas'), ka **sambnik** või **sambur**,  oli kristlik askeet, kes seisis pikki perioode kõrge samba otsas paastudes ja palvetades. Sambapühakud olid eluaegse pühendumuse järgijad, kuid on teada, et mõned neist tegutsesid preestritena ja mõned lahkusid sambalt piiskopiks valimisel.

Sambapühakud järgisid kolme liiki askeesi: alaline elamine ühes kohas, kodutus ja seismine. Sambaid oli eri kõrguses, kolmest meetrist palju kõrgemateni. Samba tipus oli horisontaalne plaat, mille suurus lubas erakul end rahus välja sirutada, kuid mõni pühak seisis järjepanu väga pikalt puhkamata. Allakukkumise eest kaitses rinnatis. Enamasti puudus vari vihma ja päikesepaiste eest, ehkki vahel võis pühaku pea kohal olla väike katus.

Toidu ja armulaua andmise jaoks erakule kasutati redelit. Alates 6. sajandist võidi mõni sambapühak ordineerida preestriks. Mõned erakud ei lahkunud sambalt kunagi, mõned võisid seda teha mõnel olulisel põhjusel, näiteks tagakiusamiste ajal või piiskopiametisse valimisel.

## Ajaloost
Sambapühakud olid eriti levinud Bütsantsi impeeriumis Süüria ja Palestiina provintsides 5. ja 6. sajandil. Tava hääbus umbes mongolite sissetungi ajal 13. sajandil. Viimased teadaolevad sambapühakluse juhtumid pärinevad 19. sajandi Gruusiast ja Rumeeniast.

Traditsioon pärineb Süüriast. Sambapühakluse rajaja ja kuulsaim esindaja oli Siimeon Sambnik vanem. Väidetavalt elas ta 30 aastat Antiookia lähedal sambal ja oli laialt tuntud mõjukas jutlustaja. Tema samba ümber püstitatud kirikute kompleks, Püha Siimeon Sambniku kirik, on varemetena tänapäevani säilinud.

## Sambapühakuid
Ajaloost on teada ligikaudu 150 sambapühakut, kellest tuntumad on
* Siimeon Sambnik vanem (388–459) Süürias
* Taaniel Sambnik (409–493) Konstantinoopolis
* Siimeon Sambnik noorem (521–592) Antiookia lähedal mäel
* Alypius Sambnik (suri 640) Adrianoopoli lähedal
* sambnik Luukas (879–979) Halkedoni lähedal
* sambnik Laatsarus (968–1054) Galesioni mäel Efesose lähedal 
* Johannes Atarebist (suri 737), tuntud kirjanikuna 
* Theodoulos Oksas (9. sajand), Bütsantsi sambapühak, Kristuse pärast meeletu ja ikoonimaalija
* Abraham Tel Adanist (10. sajand), valiti piiskopiks

Mitut Kreeka ja Lähis-Ida sambapühakut nimetab Johannes Moschuse (suri 619) "Pratum spirituale". Teateid on sellest, et sambapühakute hulgas oli ka naisi. Teada on üheksa sambapühakut, kes valiti piiskoppideks. Kaks Süüria õigeusu kiriku patriarhi olid enne piiskopiametisse valimist sambapühakud.

Sambapühaklus ei jõudnud läänekristlusse. Toursi Gregorius nimetab siiski oma 6. sajandi lõpul loodud teoses "Historia Francorum" kohtumist püha Wulflaicusega, Yvoi (Carignani lähedal Ardennides) diakoniga, kes tegi katset elada samba tipus, kust aga kirikujuhid ta peatselt lahkuma sundisid.

## Viited

## Välislingid
* Dina Boero. The Space of the Stylite: Columns and Their Topographical Contexts. - Studies in Late Antiquity (2024) 8 (2): 159–207. https://doi.org/10.1525/sla.2024.8.2.159
Grand Power K100

**Grand Power K100** on Slovakkia poolautomaatpüstol. See kasutab moona 9×19mm Parabellum või 9×18mm Makarov. K100 konstrueeriti 1990. aastate keskel Slovenská Ľupčas.
Heckler & Koch Mark 23

:*Mk 23 Mod 0 kuulipilduja kohta vaata artiklit [[Stoner 63]].*

**Heckler &#38; Koch Mark 23** on Saksa poolautomaatpüstol. See on suure raamiga ning kasutab moona .45 ACP. Mark 23 USSOCOM-i ehk Ameerika Ühendriikide Erioperatsioonide Väejuhatuse mudeli komplektis on ka laser ja summuti. USSOCOM võttis Mark 23 kasutusele erioperatsioonide tarbeks, konkursil osales ka Colt OHWS. Tellimus relva konstrueerimiseks esitati 1991. aastal ning esimesed püstolid Mark 23 valmisid 1996. aastal.

Mark 23 juurde käiva laseri ja summuti konstrueerisid vastavalt Ameerika Ühendriikide ettevõtted Insight Technology ja Knight's Armament Company. Relva tsiviilmudeliga neid kaasas ei ole.

## Kasutajad
* 
* 
* 
* 
* 

## Vaata ka
* M45 MEUSOC

## Viited

## Kirjandus
**Jane's Guns Recognition Guide* by Ian V. Hogg
The Avalanches

**The Avalanches** on Austraalia elektronmuusikaansambel. Bänd pandi kokku Melbourne'is aastal 1997. The Avalanches on välja andnud kolm stuudioalbumit: "Since I Left You" (2000), "Wildflower" (2016) ja "We Will Always Love You" (2020). Ansamblisse on kuulunud erinevaid inimesi, aastal 2022 kuulusid kollektiivi Robbie Chater ja Tony Di Blasi.

The Avalanches viljeleb žanrit *[[plunderphonics]]*, nende esikalbum "Since I Left You" on ekspertide hinnangul selle žanri ehedaim näide.

## Välislingid
* Koduleht
Super Bowl XXVII

**Super Bowl XXVII** oli Ameerika jalgpalli mäng 31. jaanuaril 1993, milles võtsid mõõtu American Football Conference'i (AFC) meister Buffalo Bills ja National Football Conference'i (NFC) meister Dallas Cowboys, et selgitada välja 1992. aasta National Football League'i (NFL) võitja. Mängu võitis skooriga 52:17 Cowboys, see oli klubi ajaloo kolmas Super Bowli võit. Billsi jaoks oli see kolmas Super Bowli mäng järjest ning Billsist sai esimene klubi, mis on kaotanud kolmel aastal järjest. Aasta hiljem sai Billsist esimene ja ainus klubi, mis on mänginud ja kaotanud neljal aastal järjest. Matš peeti Rose Bowli staadionil Pasadenas Californias. See oli esimene mitte-NFLi staadionil mängitud Super Bowl.

Super Bowl XXVII vaheajasõul astus üles Michael Jackson. Sellega sai alguse NFL-i traditsioon kutsuda vaheajasõule nimekaid muusikuid.

## Välislingid
* Mäng täispikkuses (YouTube)
Psathyrella marquana

***Psathyrella marquana*** on šampinjonilaadsete seltsi kuuluv liik seeni.

Seen kasvab lubjasel pinnasel, tavaliselt rohumaadel. Ta on nime saanud Saksa mükoloogi Jürgen Marqua järgi.

## Välislingid
*
Reino Lehto

**Reino Ragnar Lehto** (aastani 1901 Lagerlund; 2. mai 1898 Turu – 13. juuli 1966 Helsingi) oli Soome jurist ja riigiteenistuja. Ta oli 18. detsembrist 1963 kuni 12. septembrini 1964 Soome peaminister. Ta oli aastatel 1964–1966 ka Uusimaa lääni kuberner. Minister Sakari Lehto oli tema poeg.

Ta lõpetas Turu Klassilise Lütseumi 1917. aastal. Ta omandas õigusteaduse kraadi 1921. aastal. Kohtuniku asetäitjaks määrati ta 1924. aastal. Lehtost sai õigusteaduse kandidaat 1934. aastal ja litsentsiaat 1948. aastal.

Algselt töötas ta aastatel 1922–1932 juristina. Aastatel 1933–1934 oli ta õiguskantsleri noorem sekretär ja aastatel 1934–1936 Helsingi esimene linnafiskaal. Pärast seda oli ta 28 aastat (1936–1964) kaubandus- ja tööstusministeeriumi kantseleiülem ja haldusnõunik.

Oma karjääri jooksul oli ta ka SOTEVA peasekretär (1944–1948), Neste Oy nõukogu esimees (1948–1966), Valmet Oy nõukogu esimees (1951–1966), Rego Oy juhatuse esimees (1953–1966), Tesvisioni nõukogu esimees (1959–1963) ja Merikiito Oy esimees (1960–1966).

Ta oli viimane 19. sajandil sündinud Soome peaminister.
Wolf Alice

**Wolf Alice** on Londonist pärit Inglise rokkbänd. Algselt oli Wolf Alice akustiline duo, kuhu kuulusid laulja Ellie Rowsell ja kitarrist Joff Oddie. 2012. aastal liitusid bändiga basskitarrist Theo Ellis ja trummar Joel Amey.

Wolf Alice andis oma esimese kontserdi Highbury Garage'is 2010. aasta detsembris, esinedes koos ansambliga April in the Shade, kellega nad kohtusid Islingtonis Hope and Anchor'i pubis avatud mikrofoni kontserdil. Nende debüütsingel "Fluffy" ilmus 2013. aasta veebruaris ning sama aasta mais ilmus nende teine lugu "Bros". Nad andsid oma debüüt-EP "Blush" välja 2013. aasta oktoobris ja sellele järgneva EP "Creature Songs" 2014. aasta mais. 2015. aasta veebruaris andis bänd välja singli “Giant Peach”, mis on nende  debüütalbumilt “My Love Is Cool”, mis ilmus juunis 2015. Albumil oli ka nende 2014. aasta singel "Moaning Lisa Smile", mis jõudis 2015. aasta augustis USA Billboardi alternatiivlaulude edetabelis 9. kohale ja oli nomineeritud 2016. aasta Grammy auhindade parima rokiesituse auhinnale.

## Diskograafia

### Albumid

* "My Love Is Cool" (2015)
* "Visions of a Life" (2017)
* "Blue Weekend" (2021)
* "The Clearing" (2025)

### EP-d

* "Wolf Alice" (2010)
* "Blush" (2013)
* "Creature Songs" (2014)
* "Blue Lullaby" (2022)

### Singlid

* "Fluffy" (2013)
* "She" (2013)
* "Moaning Lisa Smile" (2014)
* "Giant Peach" (2015)
* "Bros" (2015)
* "You're a Germ" (2015)
* "Freazy" (2015)
* "White Leather" / "Leaving You" (2016)
* "Lisbon" (2016)
* "Yuk Foo" (2017)
* "Don't Delete the Kisses" (2017)
* "Beautifully Unconventional" (2017)
* "Heavenward" (2017)
* "Formidable Cool" (2018)
* "Sadboy" (2018)
* "Space & Time" (2018)
* "The Last Man on Earth" (2021)
* "Smile" (2021)
* "No Hard Feelings" (2021)
* "How Can I Make It OK?" (2021)
* "More Than This" (2021)
* "Bloom Baby Bloom" (2025)
* "The Sofa" (2025)
* "White Horses" (2025)

## Viited
Vara (ehitus)

**Vara** on palkmajaehituses palkide vahel kulgev spetsiaalne soon või süvend, mis järgib alumise palgi profiili ja täidab konstruktsioonis mitut olulist funktsiooni:

* Soojustus — tihe vara on oluline soojapidavaks ja vastupidavaks konstruktsiooniks.
* Turvalisus — peidab ja kaitseb läbivaid kinnitusi (nt polte või salapulki).
* Vihmavee äravool — selline disain kaitseb vett imbumast hoone sisse.

## Vara tüübid ja konstruktsioon

* Lahtine vara — vanemas ehitustavas jäetakse vara põhiosa toetuma alumisele palgile täielikult.
* Kinnine vara — tänapäevane lahendus, kus vara servad toetuvad alumisele palgile. Eestis on levinud U- või V-kujulised varad.

## Soovitused konstruktsiooni efektiivsuse tagamiseks

* Vara kuju: U-kujuline vara on kõige tugevam ja soojapidavam; V-kujuline võib sobida ka, kuid tuleb vältida liiga sügavat sisselõiget, mis võib palke lõhkuda või põhjustada ebaühtlast vajumist.
* Laius: köetavatel hoonetel peaks vara laius välisseintes olema vähemalt 8 cm, häälestades ventilaatori puhul võib lubada kuni 6,5 cm kitsamat osi.
* Tihedus: vara peab olema piisavalt tihe, et soojapidavus oleks tagatud.
* Viimistlema: varaservadel peaks olema terav nurgakujundus; alumise palgi pinnale peab jääma ca 10…30 mm vaba ruumi, mis mahutab tihendusmaterjali.
* Pindade vertikaalsus: palgi seljapind peaks ulatuma vähemalt 10 mm üle varaservade, et juhtida vihm vesi pinnalt eemale ja vältida vee sisenemist.
Mac DeMarco

**McBriare Samuel Lanyon DeMarco** (sünninimega **Vernor Winfield McBriare Smith IV**; sündinud 30. aprill 1990) on Kanada laulja-laulukirjutaja, multiinstrumentalist ja produtsent. Mac DeMarco hakkas indie-muusikat viljelema 2012. aastal ning on sellest ajast saadik välja andnud kuus täispikka albumit: debüütalbum "2" (2012), "Salad Days" (2014), "This Old Dog" (2017), "Here Comes the Cowboy" (2019), "Five Easy Hot Dogs" (2023) ja "Guitar" (2025). Lisaks on ta välja andnud kaks minialbumit "Rock and Roll Night Club" 2012. aastal ja "Another One" 2015. aastal ning ühe kogumikalbumi "One Wayne G" 2023. aastal. 2018. aastal asutas DeMarco plaadifirma nimega “Mac’s Record Label”.

## Diskograafia

### Albumid

* "Ying Yang" (2010)
* "2" (2012)
* "Salad Days" (2014)
* "This Old Dog" (2017)
* "Here Comes the Cowboy" (2019)
* "Five Easy Hot Dogs" (2023)
* "One Wayne G" (2023)
* "Guitar" (2025)

### EP-d

* "Heat Wave!" (2009)
* "Eating Like a Kid" (2010)
* "Bossa Yeye" (2010)
* "Rock and Roll Night Club" (2012)
* "Some Other Ones" (2015)

### Singlid

* "Only You" (2012)
* "My Kind of Woman" (2012)
* "Young Blood" (2013)
* "Honey Moon" (2018)
* "Simply Paradise" (koos Ryan Parisiga) (2023)

## Viited
Angela Mortimer

**Florence Angela Margaret Mortimer** (abielunimi Mortimer Barrett; 21. aprill 1932 – 25. august 2025) oli Suurbritannia tennisist.

Mortimer võitis kolm individuaalset suure slämmi turniiri: Prantsusmaa lahtised 1955. aastal, Austraalia lahtised 1958. aastal ning oma karjääri tipphetkena Wimbledoni meistritiitli 1961. aastal. Lisaks tuli ta 1955. aastal Wimbledoni võitjaks paarismängus koos Anne Shilcockiga.

Pärast sportlaskarjääri lõppu jäi ta tennisemaailmaga seotuks. 1967. aastal abiellus ta endise tennisisti ja BBC spordikommentaatori John Barrettiga. Samal aastal pälvis ta ka Briti impeeriumi ordu liikme tiitli teenete eest spordis. 1993. aastal võeti ta vastu rahvusvahelisse tennisekuulsuste halli.

## Viited
Carly Rae Jepsen

**Carly Rae Jepsen** (sündinud 21. november 1985) on Kanada laulja ja laulukirjutaja. Ta sai tuntuks kui saavutas 2007. aastal lauluvõistluse "Canadian Idol" viiendal hooajal kolmanda koha. 2008. aastal andis Jepsen Kanadas välja oma folgimuusika mõjutustega debüütalbumi "Tug of War".

## Diskograafia

### Albumid

* "Tug of War" (2008)
* "Kiss" (2012)
* "Emotion" (2015)
* "Dedicated" (2019)
* "Dedicated Side B" (2020)
* "The Loneliest Time" (2022)
* "The Loveliest Time" (2023)

### EP-d

* "Dear You" (2004)
* "Curiosity" (2012)
* "Emotion: Side B" (2016)
* "Spotify Singles" (2019)

### Singlid

* "Sunshine on My Shoulders" (2008)
* "Tug of War" (2008)
* "Bucket" (2009)
* "Sour Candy" (koos Josh Ramsay'ga) (2009)
* "Call Me Maybe" (2011)
* "Curiosity" (2012)
* "Good Time" (koos Owl City'ga) (2012)
* "This Kiss" (2012)
* "Tonight I'm Getting Over You" (2013)
* "Take a Picture" (2013)
* "I Really Like You" (2015)
* "Run Away with Me" (2015)
* "Your Type" (2015)
* "Last Christmas" (2015)
* "It Takes Two" (koos Mike Will Made It ja Lil Yachty'ga) (2017)
* "Cut to the Feeling" (2017)
* "Party for One" (2018)
* "Now That I Found You" (2019)
* "No Drug Like Me" (2019)
* "Julien" (2019)
* "Too Much" (2019)
* "Want You in My Room" (2019)
* "OMG" (koos Gryffiniga) (2019)
* "Lalala (Remix)" (koos Y2K, bbno$ ja Enrique Iglesiasega) (2019)
* "Let's Be Friends" (2020)
* "It's Not Christmas Till Somebody Cries" (2020)
* "Western Wind" (2022)
* "Move Me" (koos Lewis OfManiga) (2022)
* "Beach House" (2022)
* "Talking to Yourself" (2022)
* "The Loneliest Time" (koos Rufus Wainwrightiga) (2022)
* "Shy Boy" (2023)
* "Shadow (George Daniel Remix)" (2023)
* "More" (2025)

## Viited
Texcoco järv

**Texcoco järv** (hispaania keeles *Lago de Texcoco*, nahua keeles *Tetzco(h)co*) oli looduslik soolajärv *Anahuac*i ehk Mehhiko orus. Texcoco järv on kõige tuntum saare poolest, mis asus järve lääneküljel ning kuhu rajati Tenochtitlani linn, millest kujunes asteekide impeeriumi pealinn. Pärast piirkonna vallutamist hispaanlaste poolt, alustati üleujutuste ohjamisega, mis viis suure osa järve kuivendamiseni.

Tänapäeval asub suurel osal kunagise järve alal México linn, mis on nüüdisaegse Mehhiko riigi pealinn. Järve kuivendamine on kaasa toonud tõsiseid ökoloogilisi ja sotsiaalseid tagajärgi. Muutunud on kohalik kliima ja vee kättesaadavus, mis on süvendanud veepuudust. Põhjavee liigne kasutamine on põhjustanud suures osas linnas maapinna vajumist. Kohalikud liigid, nagu näiteks Mehhiko tömpsuu, mis on piirkonnale endeemilised, on ökosüsteemi muutuste tõttu sattunud väljasuremisohtu või juba välja surnud.

## Viited
Nõgihaigur

**Nõgihaigur** (*Egretta ardesiaca*) on haigurlaste sugukonda kuuluv linnuliik.

## Välimus
Nõgihaigur on 42,5–66 cm pikk. Kaalub 270–390 g.

Sulestik on üleni must. Silmad on tumepruunid, silma ümbrus on sinine. Nokk on must. Varbad on kollased või oranžid, pulmarüüs muutuvad punaseks.

Noorlinnud on veidi tuhmimad ja heledamad. Udusulis pojad on tumehallid, jalad on rohekaskollased.

## Levik
Nõgihaigrud elavad Sahara-taguses Aafrikas ja Madagaskaril, kuid nad ei ela Kongo nõos ja Kalahari kõrbe läheduses kuivas piirkonnas.

Elavad järvede ja tiikide ääres, padurates, lammidel, riisipõldudel ja mangroovides. Madagaskaril on neid nähtud 1500 m kõrgusel merepinnast.

## Toitumine

Toituvad peamiselt kaladest, kuid ka koorikloomadest ja veeputukatest.

Kala püüdmiseks ajab ta tiivad vihmavarjukujuliselt laiali, ootab 2–3 sekundit jalaga vett segades ja seejärel torkab kala. Toituvad üksikult või 5–50-linnulisetes parvedes. Toituvad päeval või videviku ajal.

## Pesitsemine
Pesitsevad kolooniates. Aafrikas pesitsevad nad tavaliselt koos teiste haigurlaste, iibislaste, kormoranlaste ja madukaeltega. Okstest ehitatud pesa asub kuni 6 m kõrgusel puu otsas, võsas või roostikus.

Tavaliselt pesitsevad vihmahooaja alguses. Lõuna-Aafrika Vabariigis pesitsevad nad novembrist jaanuarini, Madagaskaril veebruarist juunini, Ida-Aafrikas märtsist juunini, Lääne-Aafrikas juulist augustini. Kurnas on 2–4 tumesinist muna mõõtmetega 44 × 33 mm.

## Viited

## Välislingid
Gaza tervishoiuministeerium

**Gaza tervishoiuministeerium** (ametlikult **Palestiina Tervishoiuministeerium – Gaza**) on Gaza sektori tervishoiu eest vastutav amet. Gaza tervishoiuministeeriumi aruanded hukkunute kohta on pälvinud Iisraeli-Gaza konflikti valguses palju tähelepanu. Üldiselt on Gaza tervishoiuministeeriumi andmeid pidanud usaldusväärseteks nii ÜRO, Maailma Terviseorganisatsioon kui Human Rights Watch. Gaza sõja kontekstis uuris Gaza tervishoiuministeeriumi statistikat ka Briti teadusajakiri The Lancet, mis ei leidnud ka tõendeid andmete võltsimise kohta, pigem olid tervishoiuministeeriumi käsutuses olnud andmetes hukkunute arvud tegelikest väiksemad.

## Vaata ka
* 2014. aasta Gaza sõda
* Rünnakud tervishoiuasutustele Gaza sõjas
* Koroonapandeemia Palestiinas
* Fatahi-Hamasi konflikt
* Gaza genotsiid
* Gaza-Iisraeli konflikt
* Gaza sektori pommitamine Iisraeli poolt

## Viited

## Välislingid
* Koduleht
Šenov

**Šenov** (poola keeles *Szonów*, saksa keeles *Schönhof*) on linn Tšehhis Morava-Sileesia maakonnas Ostrava linnaringkonnas. Šenov asub Ostravast vahetult kagus, Poola piirist 14 km kaugusel.

Küla oli arvatavasti olemas juba 12. sajandil, kuid asula esimene kindel kirjalik mainimine pärineb aastast 1305. Aastatel 1576–1867 kuulus Šenov Skrbenskýte perekonnale. 16. sajandi keskpaiku ehitatud Šenovi loss lammutati 1927. aastal. Linnaks sai Šenov 1998. aastal.

## Viited
Johann Polus

**Johann Polus** (1635 Tallinn, Eestimaa, Rootsi kuningriik  –  9. oktoober 1674 Haapsalu, Läänemaa, Rootsi kuningriik) oli Eestimaa vaimulik.

Johann Polus sündis Timotheus Poluse ja Elsken von Wehreni peres.

Johann Polus oli aastatel 1667–1674 Haapsalu Püha Johannese koguduse ja lossikiriku pastor ning Ranna-Lääne praostkonna praost.

## Isiklikku
Tema isa Timotheus Polus oli Tallinna Gümnaasiumi poeesiaprofessor, vend krahv Thomas Polus (1634–1708) oli Rootsi riigitegelane, kantseleinõunik ja Karl XII õpetaja. Poeg Heinrich Polus (1667–1710) oli Tartu raesekretär ja fiskaal Tartus.

## Viited
Vanimad teadaolevad eluvormid

**Vanimad teadaolevad eluvormid** Maal on 4,1 miljardi aasta vanused, nagu näitab bioloogiselt fraktsioneeritud grafiit üksikus tsirkooniteras Austraalias mäeahelikus nimega Jack Hills. Vanimad tõendid elust, mis on leitud stratigraafilisest üksusest, mitte üksikust mineraaliterast, on 3,7 miljardi aasta vanused grafiiti sisaldavad settemoondekivimitest  Isua rohekivimivööndist (Isua rohekildavööst) Gröönimaal. Vanimad otseselt teada olevad elu jäljed Maal on stromatoliidikivistised, mis on   leitud 3,480 miljardi vanusest geiseriidist Lääne-Austraaliast Pilbara kraatonist Dresseri formatsioonist. Mitmesuguseid mikroorganismide  mikrofossiile on leitud 3,4 miljardi aasta vanustest kivimitest, sealhulgas 3,465 miljardi aasta vanustest Pilbara kraatoni Apexi ränikivimitest ja 3,42 miljardi aasta vanustest hüdrotermide sademetest Barbertonist Lõuna-Aafrika Vabariigist. 

## Viited
Rudná

**Rudná** on mitme asula nimi.

## Tšehhi
***[[Rudná (Praha lääneringkond)|Rudná]]** on linn Tšehhis Kesk-Tšehhi maakonnas Praha lääneringkonnas.
***[[Rudná (Svitavy ringkond)|Rudná]]** on küla ja vald Tšehhis Pardubice maakonnas Svitavy ringkonnas.

## Slovakkia
***[[Rudná (Rožňava ringkond)|Rudná]]** on küla ja vald Slovakkias Košice maakonnas Rožňava ringkonnas.
Aurignaci kultuur

**Aurignaci kultuur** ehk **Aurignaci ajastu** on noorema paleoliitikumi kromanjooni inimese arheoloogiline kultuur. Weichseli jäätumisest lõunakaarde jäänud Lääne-, Kesk- ja Ida-Euroopas ning Levandis kestis see umbes aastail 43 000 – 26 000 eKr.

Tegu oli kaasaja inimese esmaste rännetega Euroopasse. Saabumisel asendasid nad esimese kultuurina neandertallastele omase Moustier' kultuuri. Aurignaci kultuur kätkes endas esimesi keerukaid luust tööriistasid, helmeid ja merekarpe kasutati ehetena, ilmet võttis kujutav kunst.

Tüüp-leiukoht on Aurignaci koobas, mis asub Haute-Garonne'i departemangus.

## Vaata ka
*Gravette'i kultuur
Jaan Martinson

**Jaan Martinson** (sündinud 20. oktoobril 1960 Tallinnas) on eesti golfimängija, sporditreener ja spordiajakirjanik. 

Lõpetas 1978. aastal Rakvere Internaatkooli ja õppis aastatel 1982–1985 Tallinna Pedagoogilise Instituudi kehakultuuriteaduskonnas. 

Harrastanud tennist ja korvpalli, alates 1994. aastast golfi. Võitis Eesti meistrivõistlusteltel golfi löögimängus 1996. aastal kulla, 1997. aastal hõbeda ja 2000. aastal pronksi. 

Töötas aastatel 1981–1983 tehase Ilmarine spordimetoodikuna ja 1983–1987 Tallinna 16. Keskkooli kehalise kasvatuse õpetajana. 

Aastatel 1987–1990 töötas ta Kalevi pesapallitreenerina, 1990–1993 pesapalliklubi Estonians ja Eesti noorte pesapallikoondise treenerina ning juhendas 1993. aastal noorte Euroopa meistrivõistlusel pronksi võitnud pesapallimeeskonda. 

Töötanud alates 1993. aastast Päevalehe, Õhtulehe, Postimehe ja Delfi toimetuses spordiajakirjanikuna. Olnud ajakirjade Eesti Golfikiri ja Golf toimetaja.

## Teoseid
*Ta on olnud üks 11 olümpiaraamatu autoreid aastatel 2000–2010 ja 2014–2022 
*"Kristina", koos Kristina Šmigun-Vähiga, 2010. ISBN 9789949470327

## Liikmesus
*Eesti Spordiajakirjanike Liit
*1994 Rahvusvaheline Spordiajakirjanike Liit (AIPS)

## Tunnustus
*2023 Eesti Olümpiakomitee teenetemärk

## Isiklikku
Tema poeg on korvpallur ja spordifotograaf Joosep Martinson.

## Viited

## Välislingid
*
Rudná (Praha lääneringkond)

**Rudná** (vahel ka **Rudná u Prahy**, saksa keeles *Kirchsassen*) on linn Tšehhis Kesk-Tšehhi maakonnas Praha lääneringkonnas. Rudná asub Praha kesklinnast ligikaudu 14 km lääneedelas.

Praeguse Rudná territooriumil asusid varem kaks küla – Hořelice ja Dušníky. Hořelicet on esmamainitud 1052. aastal, Dušníkyt 1228. aastal. 1860. aastatel algas piirkonnas rauamaagi kaevandamine, mis kestis sadakond aastat. Hořelice ja Dušníky said mõlemad aleviteks 1936. aastal. 1. jaanuaril 1951 Hořelice ja Dušníky ühendati Rudná nime all. Linnaks sai Rudná 27. oktoobril 2000.

## Viited
Leo Suonpää

**Leo Evald Suonpää** (15. juuni 1911 Oulu – 12. märts 1996 Tampere) oli Soome poliitik. Ta oli Soome Rahvademokraatliku Liidu eduskunnaliige (1954–1969), Tampere linnavolikogu ja valitsuse aseesimees; 27. maist 1966 kuni 22. märtsini 1968 Soome transpordi- ja avalike tööde minister (Rafael Paasio esimeses valitsuses), kolm korda presidendi valijamees (1956, 1962, 1968) ja Soome Kommunistliku Partei poliitilise komitee liige (1954–1969, 1970–).

Ta osales poliitikas kommunistide salajastes rakukestes alates 1930. aastatest. Sel põhjusel veetis ta aastatel 1934–1936 kaks aastat vanglas. Pärast sõdu sai temast avaliku Soome Kommunistliku Partei Tampere ringkonnaorganisatsiooni ringkonnasekretär. Ta astus ametist tagasi pärast eduskunda valimist aastal 1954. Samal aastal tõusis ta ka Soome Kommunistliku Partei kõrgeimasse juhtkonda, Poliitilisesse Komiteesse. Veli-Pekka Leppänen on pidanud teda tolle aja olulisemaks "mitte-Helsingi" Soome kommunistiks.

Pärast Soome Kommunistliku Partei lagunemist 1960. aastate lõpus liikus ta partei opositsiooni ridadesse, mille seas ta esindas mõõdukat tiiba. Pärast partei laialisaatmist 1980. aastate keskel oli ta Demokraatliku Alternatiivi (*Demokraattinen Vaihtoehto*) esimees aprillist detsembrini 1986.
Olympic Arms OA-93

**Olympic Arms OA-93** on Ameerika Ühendriikide püstol või karabiin. See on ehitatud vintpüssist AR-15, relva toodeti Washingtoni osariigis Olympia linnas.
Jam (Michael Jacksoni laul)

**"Jam"** on Ameerika Ühendriikide laulja ja laulukirjutaja Michael Jacksoni laul. Selle andis juulis 1992 välja plaadifirma Epic Records, "Jam" on Jacksoni kaheksanda albumi "Dangerous" (1991) neljas lugu. Jackson kirjutas ja produtseeris laulu koos René Moore'i, Bruce Swedieni ja Teddy Rileyga.

Stiililt kuulub "Jam" žanri *[[new jack swing]]*, selles on räpiosa Heavy D esituses. Laulu muusikavideos astus üles korvpallilegend Michael Jordan. Jordani tollane koduklubi Chicago Bulls kasutas laulu 1992. aasta NBA hooaja video "Untouchabulls" taustamuusikana, NBA kasutas "Jami" samuti mitmetes reklaammaterjalides.

"Jam" pääses top 40-sse üle maailma, Billboard Hot 100-s oli laulu tipp 26. koht. Kriitikutele läks "Jam" üldiselt hästi peale ning see nomineeriti kahele Grammy auhinnale. Briti edetabelisse naasis singel aastal 2006 (22. koht), samal aastal oli see Hispaanias esikohal.

Laul on ka Jacksoni kogualbumil "This Is It" (2009). Aastal 2006 avaldati "Jam" teiskordselt, osana Jacksoni kampaaniast "". Selle remiksi kasutati ka Cirque du Soleili maailmatuuril.

## Viited

## Välislingid
* Muusikavideo (YouTube)
Aukhaudade kultuur

**Aukhaudade kultuur** ehk **Jamnaja kultuur** kestis hilisest vase-kiviajast kuni varase pronksiajani. Lõuna-Bugi, Dnestri ja Uurali jõe vahelisest Ponto-Kaspia stepist laiunud arheoloogilist kultuuri iseloomustasid enim süvendkambritega kurgaanid, ligikaudu aastaist 3300–2600 eKr.

Dnepri alamjooksul moodustas Mõhhailivka kultuur sellele eelnenud tuumikkultuuri umbes aastail 3600–3400 eKr.

## Olemus
Jamna kultuuri esindajad, kes pärinesid Kaukaasia ja Ida-Euroopa küttidest-korilastest segunenud Läänesteppide karjakasvatajatest, levitasid indoeuroopa algkeelt ning tegelesid ratsutamisega ja kasutasid veoloomadena oletamisi veiseid. Tegu oli esimesena üle Kesk-Euroopa steppide reisida suutvate nomaadidega, mil tekkisid laialdased maismaa-kaubavõrgud. Nendega koos levisid põlluharimine ja ka kanepitarvitamine edasi Põhja- ja Lääne-Euroopasse. Nad tegelesid lisaks kalapüügi, jahilkäimise, loomakasvatusega, kuid valmistasid ka keraamikat, töövahendeid, relvasid ning kärusid ja vankreid.

Rändrahva üle omas tavaliselt võimu pealikkond.

## Vaata ka
*Nöörkeraamika kultuur
*Katakombi kultuur
*Vučedoli kultuur
*Poltavka kultuur

## Viited
Roc d'Enclar

**Roc d'Enclar** (katalaani keeles  *roc d'Enclar* 'Enclari kalju') on esiaegne, Rooma-aegne ja keskaegne arheoloogiline leiukoht Andorras Santa Colomas, üks uuritumaid leiukohti Andorras.

See asub kõrgendikul, millelt avaneb vaade kogu Andorra keskorule. Rooma ajal oli seal väike veinivalmistamise keskus. Rooma aja lõpus koht kindlustati, et kontrollida läbipääsu Andorra orust. 9. ja 13. sajandi vahel ehitati kindlustatud asupaik ümber ja seda laiendati.

## Viited
Õmõjahtahi kultuur

**Õmõjahtahi kultuur** või **Õmi kultuur** oli hilisneoliitikumis kestnud ajastu Põhja-Aasias, mida iseloomustavad ümarapõhjaline keraamika, soomusplaadid, nii kivist kui luust nooleotsad, odad ja harpuunid. Leena jõe vesikonnast ja Jenissei jõe äärest laius see arheoloogiline kultuur üle Siberi aastail 2200–1300 eKr.

## Vaata ka
*Siberi eelajalugu
*Õmõjahtah

## Viited